**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 123**

(protokols Nr. 6, 7. p.)

**Par nekustamā īpašuma Estrādes iela 2, Biksērē, Sarkaņu pagastā, Madonas novadā, nodošanu atsavināšanai, rīkojot izsoli**

Madonas novada pašvaldībā saņemts Sarkaņu pagasta pārvaldes iesniegums (reģistrēts Madonas novada pašvaldībā ar reģ. Nr. 2.1.3.1/25/812) par nekustamā īpašuma Estrādes iela 2, Sarkaņu pagastā, Madonas novadā, nodošanu atsavināšanai.

Īpašuma tiesības uz nekustamo īpašumu Estrādes iela 2, Biksērē, Sarkaņu pagastā, ar kadastra numuru 7090 004 0234, ir nostiprinātas uz Madonas novada pašvaldības vārda Sarkaņu pagasta zemesgrāmatā ar nodalījuma Nr. 100000214166.

Nekustamais īpašums Estrādes iela 2, Biksēre, Sarkaņu pagasts, Madonas novads, kadastra Nr. 7090 004 0234 sastāv no zemes vienības ar kadastra apzīmējumu 7090 004 0405 0,4843 ha platībā un nepabeigtas bērnudārza ēkas ar kadastra apzīmējumu 7090 004 0234 001.

Nekustamais īpašums Estrādes iela 2, Biksērē, Sarkaņu pagastā, Madonas novadā, nav nepieciešams pašvaldībai tās funkciju nodrošināšanai.

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*, ņemot vērā 12.03.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu Estrādes iela 2, Biksēre, Sarkaņu pagasts, Madonas novads, ar kadastra numuru 7090 004 0234 0,4843 ha platībā, rīkojot izsoli.
2. Nekustamā īpašuma pārvaldības un teritorijas plānošanas nodaļai organizēt nekustamā īpašuma novērtēšanu un virzīt jautājumu uz domi par atsavināšanas sākumcenas noteikšanu.

Domes priekšsēdētājs A. Lungevičs

*Ļ. Čačka 28080793*